अगला विधानसभा चुनाव आंबेडकराइट पार्टी ऑफ इंडिया के बैनर तले लड़ने जा रहे विकास खांडेकर कहते हैं, “मुझ पर हुआ हमला सत्ताशीर्ष से संचालित था। मुख्यमंत्री का सचिव मेरे केस में एक महीने तक वीडियो कांफ्रेंसिंग के जरिए पुलिस को हैंडल कर रहा था। मुंगेली से विधायक और रमन सिंह सरकार में खाद्य मंत्री पुन्नूलाल मोहले हालांकि हमारे समाज से ही ताल्लुक रखते हैं, मगर उनका रवैया भी बहुत खराब रहा। पुलिस के साथ मिलकर वे रणनीतियां तय कर रहे थे।”